CELEX: 32021D0918
Language: sl
Date: 2021-06-03 00:00:00
Title: Sklep Sveta (EU) 2021/918 z dne 3. junija 2021 o stališču, ki se v imenu Evropske unije zastopa v Odboru veleposlanikov AKP-EU, glede spremembe Sklepa št. 3/2016 Odbora veleposlanikov AKP-EU o Centru za razvoj podjetništva

8.6.2021   
               
               
                  SL
               
               
                  Uradni list Evropske unije
               
               
                  L 201/25
               
            
         SKLEP SVETA (EU) 2021/918
         z dne 3. junija 2021
         o stališču, ki se v imenu Evropske unije zastopa v Odboru veleposlanikov AKP-EU, glede spremembe Sklepa št. 3/2016 Odbora veleposlanikov AKP-EU o Centru za razvoj podjetništva
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 209(2) v povezavi s členom 218(9) Pogodbe,
         ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (1),
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Člen 15(4) Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisan v Cotonouju dne 23. junija 2000 (2) (v nadaljnjem besedilu: Sporazum o partnerstvu AKP-EU) navaja, da lahko Svet ministrov AKP-EU prenese pooblastila na Odbor veleposlanikov AKP-EU.
                  
               
                     (2)
                  
                  
                     Svet ministrov AKP-EU se je na 39. zasedanju v Nairobiju 19. in 20. junija 2014 v skupni izjavi strinjal, da bo v skladu s predpisi začel postopek zapiranja Centra za razvoj podjetništva (CRP). Zato je Svet ministrov AKP-EU sklenil, da Odbor veleposlanikov AKP-EU pooblasti za sprejemanje potrebnih sklepov.
                  
               
                     (3)
                  
                  
                     Odbor veleposlanikov AKP-EU je 12. julija 2016 sprejel Sklep št. 3/2016 (3) o spremembi Priloge III k Sporazumu o partnerstvu AKP-EU , s katerim so bile uvedene potrebne spremembe, ki s 1. januarjem 2017 vzpostavljajo nov pravni okvir CRP in od tega datuma ohranjajo pravno osebnost CRP izključno za namene likvidacije.
                  
               
                     (4)
                  
                  
                     Na podlagi člena 2(1) Sklepa št. 3/2016 mora upravitelj zagotoviti izvajanje pasivne faze, v kateri CRP obstaja zgolj z namenom svoje likvidacije, od 1. januarja 2017 za štiriletno obdobje oziroma dokler CRP ne poravna vseh svojih obveznosti in unovči vseh svojih sredstev, kar se zgodi prej.
                  
               
                     (5)
                  
                  
                     CRP ne bo poravnal vseh svojih obveznosti in unovčil vseh svojih sredstev pred 31. decembrom 2020. Zato je treba spremeniti Sklep št. 3/2016 , da se zagotovi ustrezno izvajanja pasivne faze pod vodstvom upravitelja in dokončanje te faze. Da bi se zagotovila kontinuiteta pri izvajanja pasivne faze bilo potrebno uporabljati spremembo Sklepa št. 3/2016 od 1. januarja 2021.
                  
               
                     (6)
                  
                  
                     Odbor veleposlanikov AKP-EU sprejme spremembo Sklepa št. 3/2016 na enem od svojih sestankov ali po pisnem postopku.
                  
               
                     (7)
                  
                  
                     Primerno je določiti stališče, ki naj se v imenu Unije zastopa v Odboru veleposlanikov AKP-EU, saj bo predvideni akt za Unijo zavezujoč –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unija zastopa v Odboru veleposlanikov AKP-EU glede CRP, je:
            
                        —
                     
                     
                        da se člen 2(1) Sklepa št. 3/2016 Odbora veleposlanikov AKP-EU nadomesti z naslednjim:
                        
                           
                              „1.   Evropska komisija sklene pogodbo z upraviteljem, da se zagotovi izvajanje pasivne faze od 1. januarja 2017 pa dokler CRP ne poravna vseh svojih obveznosti in unovči vseh svojih sredstev.“,
                           
                        
                     
                  
                        —
                     
                     
                        da se sklep Odbora veleposlanikov AKP-EU o spremembi Sklepa št. 3/2016 navedenega uporablja od 1. januarja 2021.
                     
                  
         
            Člen 2
            Ta sklep začne veljati na dan sprejetja.
            Sklep Odbora veleposlanikov AKP-EU se po sprejetju objavi v Uradnem listu Evropske unije.
         
         
            V Luxembourgu, 3. junija 2021
            
               
                  Za Svet
               
               
                  predsednik
               
               P. N. SANTOS
            
         
         
            (1)  UL L 317, 15.12.2000, str. 3.
         
            (2)  Sporazum o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisan v Cotonouju dne 23. junija 2000 (UL L 317, 15.12.2000, str. 3).
         
            (3)  Sklep št. 3/2016 Odbora veleposlanikov AKP-EU z dne 12. julija 2016 o reviziji Priloge III k Sporazumu o partnerstvu AKP-EU [2016/1163] (UL L 192, 16.7.2016, str. 77).